
                                             AVIZ
asupra propunerii legislative pentru completarea şi modificarea OUG nr. 45/2003 privind finanţele publice locale
               În conformitate cu prevederile art. 95 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru completarea şi modificarea OUG nr. 45/2003 privind finanţele publice locale, trimisă cu adresa nr. Pl.x- 654 din 11 septembrie 2006, înregistrată  sub nr. 31/1047 din  11.09.2006.

Camera Deputaţilor este Cameră decizională.

Senatul, în calitate de primă Cameră sesizată, a respins, în şedinţa sa din 6 septembrie 2006, propunerea legislativă.
Potrivit prevederilor art. 61 din Regulamentul Camerei Deputaţilor, comisia a dezbătut propunerea legislativă menţionată mai sus, în şedinţa din  1 octombrie 2006.


Membrii comisiei au examinat propunerea legislativă supusă aprobării, expunerea de motive la propunerea legislativă, avizul favorabil al Consiliului Legislativ nr. 679 din 10.02.2006 precum şi Punctul de vedere al Guvernului nr. 1674/26.05.2006, care nu susţine adoptarea acestei iniţiative legislative.
În urma dezbaterilor, membrii comisiei au constatat că reglementările propuse prin această iniţiativă legislativă se regăsesc în proiectul Legii privind finanţele publice locale, iniţiat de Guvern şi adoptat deja de Senat în data de 4.05.2006 şi care prevede abrogarea OUG nr. 45/2003, precum şi o creştere a gradului de îndatorare a autorităţilor publice de la 20% la 25% din veniturile proprii, şi au hotărât, în unanimitate, avizarea negativă a acestei propuneri legislative.

În raport de obiectul şi conţinutul său propunerea legislativă face parte din categoria legilor ordinare.

